**Časový harmonogram**

**Učivo: Dz, dz**

**Obdobie: 27. 4.- 29. 4. 2020**

**Pondelok:**

***Čítanie:*** Teraz nastal čas, aby si sa vrátil k dvojstrane 42- 43 v šlabikári. Vypracuj si ju. Tvoju prácu budem hodnotiť aj do žiackej knižky.

***Písanie:*** Dnes sa budeme sústrediť na odpis textu. Odpíš nadpis a prvé 3 vety z článku „Čo hovoria mamy?“ do malého písacieho zošita. Dbaj na úpravu. Každý riadok zo šlabikára napíš aj ty do samostatného riadku v zošite.

**Utorok:**

***Čítanie:*** Na tento deň máme naplánovanú videohodinu. Preberať budeme nové písmenko Dz, dz. Spoločne budeme pracovať v šlabikári na str. 46-47.

***Písanie:*** Veľký písací zošit, str. 20

**Streda:**

***Čítanie:*** Dokonči si cvičenie v šlabikári 46/ 1 a dočítaj článok PÍSMENKO DZ na str. 47.

Otázky zamerané na rozvoj čítania s porozumením (2. odstavec):

Aké slová vymyslela a napísala Nataška?

Kto napísal slovo sadze?

Aké povolanie má Igorov deko?

Čo znamená slovo dzedzina?

Čo urobila pani učiteľka?

***Písanie:*** Napíš si krátky diktát. Dávaj si pozor na slová s de, te, ne, le, di, ti, ni, li. Aj keď ich čítame mäkko, píšeme ich bez mäkčeňa. A pozor aj na mená. Pamätáš si, ako ich píšeme? :

Edo chce malého psíka. O šteňa sa bude pekne starať. Pomáhať mu bude Gabika.